Dhimitër Progoni

Dhimitër Progoni ishte i treti dhe i fundit arhond i Arbërit nga dera e Progonëve, që mbretëroi në vitet 1208-1216. Ai e pasoi vëllanë e tij Gjin Progoni dhe pas tëposhtes së Bizantit nga Kryqëzata e Katërt, i mundësoi principatës së vet maksimumin e pavarësisë dhe ndikimit.

Më 1201 Raguza i shkruan Dei et imperiali gratia comes.

Burimet perëndimore të kohës nderojnë atë me titullin judex (gjykatës) dhe princeps Arbanorum (princ i Arbërit), ndërsa Bizanti në të dhënat që i referohen atij si megas archon dhe më pas Panhypersebastos. Në 1208 ai u martua me Komnena Nemanjić, e bija e mbretit serb Stefan Nemanjić, me këtë ai siguroi një aleancë të leverdisshme me Serbinë, kundrejt asaj që venedikasit kishin bërë me zetanët. Dhimitër gjithashtu fitoi titullin e bizantin panhypersebastos.

Martesa e Dhimitrit me vajzën e Nemanjas nuk e përjashtoi rrezikun e ekspansionit serb drejt tokave shqiptare. Megjithatë, në 1204, kërcënimi më serioz erdhi nga Dukati venecian i Dyrrhachium, një entitet Latin i formuar pas Kryqëzatës së katërt në ish-territoret e Perandorisë Bizantine.

Më 28 shkurt 1208 Papa Inoçenti III i shkruan në një letër nobili viri Demetrio Arbanensi principi. Më 16 gusht 1209 i shkruan idhnueshëm Demitrium judicem Albanorum dhe e kërcënon me shkishërim.

Në kërkim të aleatëve, Dhimitër nënshkroi një traktat me Republikën e Raguzës në 1209 dhe filloi negociatat me Papa Inoçenti III në lidhje me subjektet e tij për "konvertimit të tij" në katolicizëm. Kjo është konsideruar si një veprim me takt, të cilin Dhimitri e ndërmori për krijimin e lidhjeve kundër Venedikut.

Dhimitër nuk kishte djalë për të pasuar atë. Pas vdekjes së tij, gruaja e tij, Komnena, u martua me fisnikun Grigor Kamona, i cili më vonë u bë arhond i Arbërit. Aleati i tij më i afërt ishte një arhond i quajtur Dhimiter Gaba III.
 Burimi 
Jubani, Zef et al. Historia e popullit shqiptar: për shkollat e mesme. Libri Shkollor: Prishtinë, 2003. 48.

Kategoria:Lindje - Shekulli XII
Kategoria:Vdekje 1216
Kategoria:Sundimtarët shekullit të XIII në Europë
Kategoria:Familja Progoni